नई दिल्ली: इस साल छह से 16 सितंबर के बीच आयोजित होने वाले 43वें टोरंटो अंतरराष्ट्रीय फिल्मोत्सव (टिफ) में एक तरह से भारतीय फिल्मों का मेला लगेगा क्योंकि वह कई भारतीय फिल्में दिखायी जाएंगी. इसके अलावा फिल्मोत्सव में भारतीय उपमहाद्वीप में फिल्मायी गयीं तीन अंतरराष्ट्रीय फिल्मों की भी स्क्रीनिंग की जाएगी जिनमें ब्रिटिश निर्देशक माइकल विंटरबॉटम की ‘द वेडिंग गेस्ट’, फ्रांसीसी फिल्मकार मिया हेनसेन-लव की ‘माया’ और ऑस्ट्रेलियाई फिल्मकार एंथनी मरास की पहली फिल्म ‘होटल मुंबई’ शामिल हैं. ग्यारह दिन के फिल्मोत्सव में करीब 11 भारतीय फिल्में दिखायी जाएंगी.